CELEX: 32018R1937
Language: mt
Date: 2018-12-10 00:00:00
Title: Regolament ta' Implimentazzjoni tal-Kummissjoni (UE) 2018/1937 tal-10 ta' Diċembru 2018 li jissostitwixxi l-Anness X tar-Regolament tal-Kunsill (KE) Nru 4/2009 dwar il-ġurisdizzjoni, il-liġi applikabbli, ir-rikonoxximent u l-eżekuzzjoni tad-deċiżjonijiet u l-kooperazzjoni f'materji relatati ma' obbligi ta' manteniment

11.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 314/36
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1937
         tal-10 ta' Diċembru 2018
         li jissostitwixxi l-Anness X tar-Regolament tal-Kunsill (KE) Nru 4/2009 dwar il-ġurisdizzjoni, il-liġi applikabbli, ir-rikonoxximent u l-eżekuzzjoni tad-deċiżjonijiet u l-kooperazzjoni f'materji relatati ma' obbligi ta' manteniment
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 4/2009 tat-18 ta' Diċembru 2008 dwar il-ġurisdizzjoni, il-liġi applikabbli, ir-rikonoxximent u l-eżekuzzjoni tad-deċiżjonijiet u l-kooperazzjoni f'materji relatati ma' obbligi ta' manteniment (1), u b'mod partikulari l-Artikolu 2(2) tiegħu,
         Billi:
         
                     (1)
                  
                  
                     L-Anness X tar-Regolament (KE) Nru 4/2009 jipprovdi lista tal-awtoritajiet amministrattivi msemmijin fl-Artikolu 2(2) ta' dak ir-Regolament.
                  
               
                     (2)
                  
                  
                     Ir-Renju Unit u l-Latvja innotifikaw lill-Kummissjoni dwar bidliet għall-awtoritajiet amministrattivi li jridu jitniżżlu fl-Anness X tar-Regolament (KE) Nru 4/2009.
                  
               
                     (3)
                  
                  
                     L-awtoritajiet amministrattivi nnotifikati mir-Renju Unit u mil-Latvja u li huma mniżżla fl-Anness għal dan ir-Regolament jissodisfaw ir-rekwiżiti ddikjarati fl-Artikolu 2(2) tar-Regolament (KE) Nru 4/2009.
                  
               
                     (4)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat rigward il-liġi applikabbli, il-ġurisdizzjoni u l-eżekuzzjoni rigward kwistjonijiet matrimonjali, ir-responsabbiltà tal-ġenituri u l-obbligi tal-manteniment.
                  
               
                     (5)
                  
                  
                     Għalhekk, l-Anness X tar-Regolament (KE) Nru 4/2009 għandu jiġi emendat skont dan,
                  
               ADOTTAT DAN IR-REGOLAMENT:
         
            Artikolu 1
            L-Anness X tar-Regolament (KE) Nru 4/2009 huwa mibdul bit-test fl-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u għandu japplika direttament fl-Istati Membri skont it-Trattati.
            Magħmul fi Brussell, l-10 ta' Diċembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 7, 10.1.2009, p. 1.
      
      
         
            ANNESS
            
               
                  
                     “ANNESS X
                     L-awtoritajiet amministrattivi msemmija fl-Artikolu 2(2) tar-Regolament (KE) Nru 4/2009 huma kif ġej:
                     
                                 —
                              
                              
                                 fil-Latvja, il-Fond ta' Garanzija tal-Manteniment (‘Uzturlīdzekļu Garantiju Fonds’),
                              
                           
                                 —
                              
                              
                                 fil-Finlandja, il-Bord tal-Assistenza Soċjali (‘Sosiaalilautakunta/Socialnämnd’),
                              
                           
                                 —
                              
                              
                                 fl-Iżvezja, l-Awtorità tal-Infurzar (‘Kronofogdemyndigheten’),
                              
                           
                                 —
                              
                              
                                 fir-Renju Unit:
                                 
                                             (a)
                                          
                                          
                                             fl-Ingilterra u Wales u l-Iskozja, id-Dipartiment għax-Xogħol u l-Pensjonijiet (DWP) inklużi l-fergħat amministrattivi tagħha tal-Aġenzija tal-Appoġġ tat-Tfal (CSA) u s-Servizz tal-Manteniment tat-Tfal (CMS),
                                          
                                       
                                             (b)
                                          
                                          
                                             fl-Irlanda ta' Fuq, is-Servizz tal-Manteniment tat-Tfal (CMS).
                                          
                                       
                           
               ”